ጠቅላይ ሚኒስትር ኃይለማርያም የአፍሪካን ህዳሴ ዕውን ለማድረግ የማንዴላ ትግል የጎላ እንደነበር ገለፁ
 የአፍሪካን ህዳሴ ዕውን ለማድረግ የቀድሞው የደቡብ አፍሪካ ፕሬዝዳንት ኔልሰን ማንዴላ ያደረጉት ትግል አስተዋጽኦው የጎላ መሆኑን የወቅቱ የአፍሪካ ህብረት ሊቀመንበርና የኢፌዴሪ ጠቅላይ ሚኒስትር ኃይለማርያም ደሳለኝ ገለጹ፡፡በኔልሰን ማንዴላ የቀብር ሥነ-ሥርዓት ላይ የተገኙ የኢፌዴሪ ጠቅላይ ሚኒስትር አቶ ኃይለማርያም ደሳለኝ ፥ ማንዴላ የአህጉሪቱን ራዕይ ለማሳካት የጣሩ ነጻነትና ትዕግስትን ያስተማሩ እንዲሁም የአህጉሪቱን የወደፊት ዕጣ ፈንታ ለመወሰን የሚያስችል አቅጣጫን ማሳየት የቻሉ ታላቅ መሪ ነበሩ ብለዋል፡፡ዛሬ ላይ ያለው ትውልድም ከኔልሰን ማንዴላ በርካታ ነገሮችን መማር በመቻሉ እድለኛ ነው  ያሉት ጠቅላይ ሚኒስትር ኃይለማርያም የደቡብ አፍሪካው ፕሬዝዳንት ጃኮብ ዙማ በበኩላቸው ፥ አንድነትና ነጻነት ብሎም ትዕግስት ያስተማሩን መሪያችንን ስንሰናበታቸው እሳቸው የታገሉለትን ራዕይ እንደምናሳካ ቃል በመግባት ነው ብለዋል፡፡ማንዴላ የደቡብ አፍሪካ ብቻ ሳይሆን የአፍሪካውያን የቁርጥ ቀን ልጅ መሆናቸውን ያሣዩ ታላቅ መሪ ነበሩ በማለትም ነው የገለጿቸው። በማንዴላ የቀብር ስነ ስርአት 4 ሺ 5 መቶ የሚሆኑ እንግዶች ከጆሃንስበርግ በ7 መቶ ኪሎ ሜትር ርቀት ላይ በምትገኘውና የማንዴላ የትውልድ መንደር በሆነችው ኩኑ መገኘታቸውን ኢሬቴድ ዘግቧል፡፡ 